open-index/open-wikipedia-markdown huggingface dataset:
Sraigtaragis ožys

**Sraigtaragiai ožiai** arba **marchurai** (*Capra falconeri*) – kalniniai ožiai (*Capra*), priklausantys ožkų (*Caprinae*) pošeimiui. Ši rūšis pirmąkart aprašyta 1839 m. Sraigtaragiai nyksta, gyvena sunkiai prieinamose kalnų srityse, labai atsargūs, vengia žmonių. Dėl šių priežasčių jie nedaug ištyrinėti.

## Išvaizda
Šie gyvūnai beveik nesiskiria nuo savo protėvių. Ilgis – maždaug 1,6 m. Ūgis ties pečiais 65-115 cm; tai aukščiausi ožiai *Capra* gentyje. Vidutinis svoris – 86 kg (patinų) ir 41 kg (patelių). Už sraigtaragius ožius stambesni tik sibiriniai ožiai. Patinų ragai plokšti, susukti spiralėmis. Tarpuragė siaura, ragų viršūnės tolokai viena nuo kitos. Dėl savotiškos formos kanopų gali įsikabaroti į ąžuolą ir net 8 m aukštyje ėsti lapus ir jauną žievę.

## Porūšiai
Sraigtaragių ožių rūšis skirstoma į 6 porūšius. Šie gana panašūs, skiriasi tik ragų storiu ir sraigtiškumu. Visi jie gyvena panašiose vietovėse – miškinguose kalnų rajonuose su stačiais, uolėtais šlaitais.
* **Bucharos sraigtaragis** (*Capra falconeri heptperi*). Jų yra kai kuriose pietvakarių Azijos vietose.
* **[[Kašmyras|Kašmyro]] marchuras** (*Capra falconeri cashmirensis*). Jų šiek tiek yra Afganistane, Pakistane, Indijoje.
* (*Capra Falconeri falconeri*). Gyvena Kašmyre.
* **Kabulo marchuras** (*Capra falconeri megaceros*). Šiek tiek liko Afganistane, Pakistane.
* **Tiesiaragis marchuras** (*Capra falconeri jerdoni*). Jų yra Pakistane.
* **Čiltano marchuras** (*Capra falconeri chiltanensis*). Jų yra Pakistane.

## Nykimas
Viena iš nykimo priežasčių – nesugebėjimas atlaikyti konkurencijos su tose vietovėse ganomomis naminėmis ožkomis ir gyvuliais. Sraigtaragių patelės atsiveda po 1-2 jauniklius, o brandaus amžiaus sulaukia ne visi. Retkarčiais pakenkia vilkai ir grifai, bet jų žala nedidelė. Šiuos gyvūnus dažnai nusižiūri brakonieriai. Kita vertus, marchurai lengvai pakelia nelaisvę, sudarius jiems tinkamas sąlygas, noriai dauginasi.
Aristofanas

**Aristofanas** (, g. apie 446 – m. 380 m. pr. m. e.) – vienas žymiausių senovės graikų komedistų, dėl to dar vadinamas *komedijų tėvu*, *Senovės komedijų princu*.

Aristofano komedijos gan sunkiai suprantamos dėl jų glaudžių sąsąjų su to meto aktualijomis. Humoras komedijose gana šiurkštus, patys tekstai vulgaroki.

Konkreti jo gimimo vieta ir data nėra žinoma, bet jis buvo dar labai jaunas, kai 420 m. pr. m. e. jis patyrė netikėtai didelę sėkmę Dioniso teatre su savo komedija „Puotautojai“. Jis buvo kilęs iš palyginti turtingos šeimos, turėjo gerą išsilavinimą. Aristofano kūriniai yra vieninteliai išlikę pilni Senosios komedijos pavyzdžiai (be Aristofano kūrinių dar išliko dideli jo amžininkų Kratino ir Eupolido darbų fragmentai). Dauguma Aristofano kūrinių buvo politinio pobūdžio, dažnai išjuokdavo visuomenėje gerai žinomus atėniečius ir jų elgesį Peloponeso karo metu ir po jo. Užuominos jo tekste leidžia teigti, kad jis kelis kartus galėjo būti patrauktas baudžiamojon atsakomybėn už Atėnų vardo šmeižimą, žinoma, kiek tame yra tiesos neįmanoma pasakyti.

## Draminiai kūriniai

### Išlikę draminiai kūriniai

* *[[Acharnenses]]* () (425 m. pr. m. e.)
* *[[Raiteliai (drama)|Raiteliai]]* ( *Equites*) (424 m. pr. m. e.)
* *[[Debesys (komedija)|Debesys]]* ( *Nubes*) (423 m. pr. m. e., neužbaigta pakoreguota versija 419 m. pr. m. e.–416 m. pr. m. e.)
* *[[Vapsvos (drama)|Vapsvos]]* ( *Vespae*) (422 m. pr. m. e.)
* *[[Taika (drama)|Taika]]* ( *Pax*) (pirma versija 421 m. pr. m. e.)
* *[[Paukščiai (drama)|Paukščiai]]* ( *Aves*) (414 m. pr. m. e.)
* *[[Lysistrata]]* () (411 m. pr. m. e.)
* *[[Thesmophoriazusae]]* ( (pirmoji versija apie 411 m. pr. m. e.)
* *[[Varlės (komedija)|Varlės]]* ( *Ranae*) (405 m. pr. m. e.)
* Moterys Tautos susirinkime () (apie 392 m. pr. m. e.)
* *[[Plutus (drama)|Plutus]]* () (antroji versija, 388 m. pr. m. e.)

### Neišlikusios datuotos dramos

* *Puotautojai* (427 m. pr. m. e.)
* *Babiloniečiai* (426 m. pr. m. e.)
* *Ūkininkai* (424 m. pr. m. e.)
* *Pirklių laivai* (423 m. pr. m. e.)
* *Debesys* (pirmoji versija) (423 m. pr. m. e.)
* *Proagon* (422 m. pr. m. e.)
* *Amphiaraos* (414 m. pr. m. e.)
* *[[Plutus (drama)|Plutus]]* (pirmoji versija, 408 m. pr. m. e.)
* *Gerytades* (tiksliai nežinoma, turbūt 407 m. pr. m. e.)
* *Kokalos* (387 m. pr. m. e.)
* *Aiolosikon* (antroji versija, 386 m. pr. m. e.)

### Neišlikusios dramos ''(nežinoma data)''
* *Aiolosikon* (pirmoji versija)
* *Anagyros*
* *Frying-Pan Men*
* *Daidalos*
* *Danaids*
* *Dioniso sudužęs laivas*
* *Kentauras*
* *Niobos*
* *Didvyriai*
* *Salos*
* *Lemnietės*
* *Senasis Amžius*
* *Taika* (antroji versija)
* *Finikietės*
* *Poezija*
* *Polyidos*
* *Metų laikai*
* *Gandrai*
* *Telemeziečiai*
* *Triphales*
* *[[Thesmophoriazusae]]* (antra versija)
* *Moterys palapinėse*

## Taip pat skaitykite
* Agatonas
* Senovės graikų teatras
* Graikų literatūra
* 2934 Aristofanas, pavadintas dramatisto vardu.

## Nuorodos

* Vienuolika komedijų  eBooks @ Adelaide 
* Aristofano tekstai  Aristofano biografija ir tekstai
Bosnių kalba

**Bosnių kalba** – pietų slavų kalba, kuria kalba bosniai. Paplitusi Bosnijoje bei Sandžako regione (Serbija ir Juodkalnija). Šia kalba taip pat kalba apie 150 tūkst. emigrantų Vakarų Europoje ir JAV, bei keliasdešimt tūkstančių emigrantų Turkijoje.

Bosnių kalbos abėcėlė remiasi lotyniškąja abėcėle, kirilica taip pat naudojama, bet retai.

Bosnijos ir Hercegovinos valstybinė kalba, kartu su serbų bei kroatų kalbomis. Kalbos gramatinė struktūra tokia pati kaip ir minėtų serbų ir kroatų kalbų. Pagrindiniai skirtumai glūdi kai kurių žodžių tarime. Pvz., žodis „kava“ bosniškai „kahva“, kroatiškai „kava“, serbiškai „kafa“. Be to, bosnių kalba turi daugiau skolinių iš turkų kalbos.

## Istorija

Šiuolaikinė bosnių kalba naudoja abėcėlę lotyniškosios abėcėles pagrindu, tačiau anksčiau naudotos ir kitos abėcėlės, tarp jų ir vietinė bosnių kirilica (*bosančica* – bosnių raštas), naudota nuo X–XI a. Šiuo raštu užrašinėti Bosnijos valstybiniai dokumentai, daryti užrašai ant antkapių. Nepaisant geografinės kilmės dalis mokslininkų neigia, kad tai buvęs išskirtinai bosnių raštas ir priskiria jį tiek serbams, tiek kroatams.

Kaip atskira kalba ji buvo pripažinta 1991–1992 m., iki tol laikyta serbų – kroatų kalbos tarme.

## Nuorodos
*
Akmeninė kiaunė

**Akmeninė kiaunė** (*Martes foina*) – kiauninių šeimos kailinis žvėrelis. Tokio pat dydžio kaip ir miškinė kiaunė. Ant kaklo nuo žandų iki priekinių kojų yra balta dėmė.

Akmeninių kiaunių pasitaiko miškuose, bet labiau mėgsta nemiškingus, uolėtus kalnų šlaitus, senas akmens laužyklas, sodus, net miestus. Aktyvios naktį, bet galima sutikti ir dieną. Maistas – graužikai, paukščiai, vabzdžiai, vaisiai, uogos. Puikiai gaudo žiurkes, bet bado prispirtos gali pulti naminius paukščius.
Broileris

**Broileriai** – viščiukai išauginti iš sukryžmintų specializuotų mėsinių vištų veislių. Žodis broileris kilęs iš anglų kalbos ( – kepti, kepsnys).

Pramoninio broilerių auginimo pradininkai – JAV paukštininkai. 1934 m. JAV broilerių išauginta 34 mln., o 1974 m. – 3 mlrd.

## Mityba
Broilerių skerdiena nuo paprastų viščiukų skiriasi gelsvesne, minkštesne oda, ant kojų ir krūtinės daugiau raumenų. Mėsa švelni, sultinga, kvapni, turi daugiau pilnaverčių baltymų, mažai riebalų, gerai virškinama, turi dietinių savybių.
8 paprastos taisyklės

**„8 paprastos taisyklės“** () – Jungtinėse Valstijose sukurta situacijų komedija, kuri pirmą kartą buvo transliuota 2002 m. ABC kanalu. Serialas, kuriame pasakojama apie Detroite gyvenančią sutuoktinių porą, kuri kartu išgyvena tą vaikų brendimo laikotarpį, kai prasideda pirmieji pasimatymai ir būtent tai tampa didžiausiu „šeimos galvos“ skausmu. Serialas „8 paprastos taisyklės“ vėliau buvo pradėtas rodyti ir kitose šalyse, tarp jų ir Lietuvoje per TV3 kanalą.

## Veikėjai
* **Polas Henesis** (**Paul Hennesy**, kurį vaidina John Ritter) – vidutinį atlyginimą gaunantis sporto skilties laikraštyje vedėjas. Tėvas, kuris nuolat persekioja, kamantinėja, tikrina savo dviejų dukrų vaikinus, nes jo požiūriu, kad ir kokie jie būtų, vis tiek atrodo per prasti jo dukroms.
* **Keitė** (**Cate Hennnesy**, kurią vaidina Katey Sagal) – ligoninėje dirbanti seselė, kuri taip pat yra ir motina, besistengianti skirti kuo daugiau dėmesio savo vaikams (dviem dukroms ir vienam paaugliui sūnui).
* **Bridžita** (**Briget Erin Hennesy**, kurią vaidina Kaley Cuocco) – gana nepavyzdingai besimokanti, gerą figūrą turinti paauglė, dėl to susilaukianti daugelio vaikinų dėmesio, kas ir sukelia jos tėvui daug rūpesčių.
* **Kerė** (**Kerry Hennesy**, kurią vaidina Tracy Gamble) – Stropiai besimokanti paauglė, kuriai visas pasaulis atrodo tik didžiulė nesąmonė. Užkietėjusi pesimistė, dar tiksliai neapsisprendusi, ko nori iš savo gyvenimo.
* **Roris** (**Rory Hennesy**, kurį vaidina Martin Spanjers) – dar tik pradedantis eiti į pasimatymus paauglys, kuris nuolat mąsto, kaip ir iš kur galima būtų išpešti sau naudos.
Užnemunė

**Užnemunė** – geografinė sritis kairiajame Nemuno krante. Plotas apie 8200 km², šiaurės vakaruose gyveno sūduviai, pietryčiuose – vakarų dzūkai.

## Istorija
Iki XIII a. čia gyveno jotvingiai, sūduviai, o pačiame šiauriniame pakraštyje palei Nemuną – žemaičiai. Kraštas iki XVIII a. pabaigos vadintas Sūduva. XIV a. dėl nuolatinių kryžiuočių puldinėjimų labai sumažėjo gyventojų ir Sūduva iš dalies tapo dykra. Po 1422 m. Melno taikos oficialiai buvo nustatyta siena tarp LDK ir kryžiuočių, iš esmės sutampanti su vakarine Užnemunės riba. XV a. pradžioje – XVIII a. pradžioje čia vyko vidaus kolonizacija, apgyvendinta daugiau žmonių.

Sūduva priklausė Žemaitijos seniūnijai ir Trakų vaivadijos Kauno bei Trakų pavietams. XVII–XVIII a. dalis Sūduvos palei Prūsijos sieną maždaug tarp Nemuno ir Virbalio buvo vadinama Užigirio kraštu (dekanatu); čia smarkiai buvo kertamos girios, kūrėsi gyvenvietės, o Sūduvos vidurys tebebuvo rečiau apgyvendintas.

1795–1807 m. po Trečiojo Abiejų Tautų Respublikos padalijimo Sūduva (taip pat Lenkijos dalis su Varšuva) atiteko Prūsijai, ją imta vadinti Užnemune, Naujosios Rytų Prūsijos dalis. 1807–1815 m. priklausė Varšuvos kunigaikštystei, 1815–1915 m. Lenkijos karalystei (Rusijos imperijos sudėtyje). 1816–1837 m. buvo Augustavo vaivadijoje, 1837–1867 m. – Augustavo gubernijoje, o 1867–1915 m. įėjo į Suvalkų guberniją, dėl to XX a. 1-ojoje pusėje pradėta vadinti Suvalkija.

1808–1840 m. Užnemunėje galiojo Napoleono kodeksas. 1808 m. valstiečiai atleisti nuo baudžiavos (nesuteikiant žemės nuosavybės), įvestas Grigaliaus kalendorius. 1864 m. bežemiai valstiečiai gavo po 6 margus (3,54 ha) žemės, įvesta valstiečių vietos savivalda, sparčiau nei likusioje Lietuvoje plėtojosi prekyba ir verslas, kilo kultūra ir žemės ūkis, daugiau vaikų baigdavo mokslus (ir aukštuosius), ėmė formuotis iš valstiečių kilusi lietuvių inteligentija (Jonas Basanavičius, Vincas Kudirka ir kt.). Visos šios sąlygos sudarė prielaidas XIX a. pabaigoje Užnemunei tapti lietuvių tautinio judėjimo centru.

## Taip pat skaitykite
* Dainava
* Jotvingiai
* Suvalkija (Sūduva)
* Dzūkija
* Palenkė

## Literatūra
* 
* Lietuvių kova dėl Žemaitijos ir Užnemunės XV amžiuje / Bronius Dundulis. – Vilnius: Valstybinė politinės ir mokslinės literatūros leidykla, 1960. – 316 p.
* Užnemunė: visuomenė ir dvasinio gyvenimo procesai: mokslinių straipsnių ir studijų rinkinys / Skirmantė Smilingytė-Žeimienė. – Vilnius: Kultūros, filosofijos ir meno institutas, 2005. – 398 p.: iliustr. – ISBN 9986-638-62-3
* Užnemunės priešistorė / Vygandas Juodagalvis. – Vilnius: „Diemedžio“ leidykla, 2010. – 239 p.: iliustr. – ISBN 978-9986-23-163-9
Carl Maria von Weber

**Karlas Marija fon Vėberis** (**Carl Maria von Weber** 1786–1826) – Vokiečių kompozitorius, dirigentas, vokiečių romantinės operos pradininkas.

## Biografija
Gimė muzikų šeimoje, kompozitorius mokėsi Miunchene, Vienoje, Manheime bei Darmštate. Jo tėvai dirbo klajojančioje operinėje trupėje, kartu su jais, Veberis susipažino su teatrų žiūrovų ir klausytojų skoniu, psichologija, scenos reikalavimais. Tai vėliau buvo naudinga kuriant operas. 1804 m prasidėjo savarankiškas kompozitoriaus gyvenimas. Jis dirbo įvairiuose Vokietijos dvaruose kapelmeisteriu, dirigentu ir muzikos mokytoju, apvažinėjo daugybę vietų ieškodamas palankių sąlygų darbui.

1817 m. Veberis atvyko į Drezdeną. Čia praėjo pats veikliausias ir kūrybingiausias jo gyvenimo laikotarpis. Drezdene jis vadovavo vokiečių operos teatrui, sukūrė nacionalinę romantinę operą „Laisvasis Šaulys“. 1816 m, iškart po to kai vedė operos dainininkę Karoliną Brand, Veberis sukūrė vokalinį ciklą balsui „4 temperamentai“. 1821 m Berlyno teatro atidarymo proga pastatė savo romantinę operą „Laisvasis šaulys“, kuri atnešė pirmąją didelę sėkmę scenoje. Jis sukūrė operos kompoziciją („Euriantė“ 1823 m), kurios idėja pasinaudojo ir Vagneris. Kitos Vėberio operos-„Pėteris Šmolis“ (1803 m), „Silvana“ (1810 m), „Abu Hasanas“ (1811 m), „Oberonas“ (1826 m) sulaukė mažesnės sėkmės.
Jo simfonijos, uvertiūros, koncertai fortepijonui bei klarnetui, taip pat kamerinė bei fortepijoninė muzika, atvirkščiai, muzikantų mėgstami ir šiandien. 1826 m. Londone kompozitorius mirė. Po 15 metų perlaidotas Drezdene.

## Kūryba

### Opera „Laisvasis šaulys“
Tai pati vertingiausia Veberio opera. Operos premjera 1821 m Berlyne virto istoriniu įvykiu. Premjera praėjo su milžinišku pasisekimu, žiūrovai pajuto naujos nacionalinės operos dvasią. Opera sukurta pagal liaudies pasaką, kurioje iškeliama idėja – gėrio triumfas prieš blogį.

Medžiotojas Maksas myli girininko dukterį Agatą. Jos ranką jis laimės tada, jei šaudymo varžybose pasirodys geriausiu šauliu. Kitas medžiotojas Kasparas siūlosi jam padėti. Jis žino kaip gauti taikliąją, užburtąją kulką. Reikia nueiti į Vilkų tarpeklio slėnį pas velnią Samuelį ir užrašyti jam savo sielą. Maksas su viskuo sutinka. Varžybų dieną jis stebuklingąją kulką šauna į taikinį, bet kulka pakrypsta ir pataiko į Kasparą. Kyla sąmyšis ir Agata nualpsta. Staiga pasirodo atsiskyrėlis, kuris praneša, kad Kasparo mirtis tai bausmė jam už nuodėmes. Maksui atleista, bet Agatos ranką jis gaus tik po metų.
Vaducas

**Vaducas** – miestelis Lichtenšteino kunigaikštystėje, dešiniajame Reino upės krante, maždaug 470 aukštyje virš jūros lygio. Valstybės sostinė ir antras pagal dydį kunigaikštystės miestas. Čia yra šalies vadovo – kunigaikščio rūmai ir pilis, pastatyta XVI a. pradžioje ant kalvos. 2019 m. mieste gyveno 5696 gyventojai.

Vardas *Vaduz* pirmą kartą buvo įrašytas kaip *de Faduzes*. Gyvenvietės pavadinimas, kaip ir daugumos kitų Reino slėnio regiono miestų, yra romanų kilmės. Pavadinimas gali būti kilęs iš senosios retoromanų kalbos šaknies *auadutg* 'akvedukas', kuris savo ruožtu išsivystė iš lotyniško žodžio *aquaeductus*.

## Istorija
Vaducas pirmą kartą paminėtas rašytiniuose šaltiniuose 1150 m. 

Nuo XIV a. vidurio buvo Vaduco pilis, Vaduco grafų rezidencija. 

Švabų karų metu 1499 metais Vaducas buvo smarkiai sugriautas, bet 1523–1526 m. sėkmingai atstatytas.

XVII a. Lichtenšteino šeima siekė vietos Reichstage, tačiau kadangi jie nevaldė jokių žemių, negalėjo atitikti narystės reikalavimams.

1699 ir 1712 m. šeima sėkmingai įsigijo atitinkamai Šelenbergą ir Vaduco grafystę. 

1719 m. sausio 23 d. Imperatorius Karolis VI dekretu prijungė Šelenbergą ir Vaduco grafystę, tokiu būdu Lichntenšteinas tapo Šventoji Romos imperijos dalimi.

## Ekonomika
Vaducas yra daugelio bankų buvimo vieta ir finansų centras. Svarbiausios ūkio šakos yra turizmas, vaisių auginimas ir vynuogininkystė.

Vaducas yra viena iš nedaugelio pasaulio sostinių, neturinčių savo oro uosto. Artimiausias oro uostas yra Ciuricho tarptautinis oro uostas Šveicarijoje. Artimiausia miestui geležinkelio stotis yra už 3,5 km esanti Schaan-Vaduco geležineklio stotis, atidaryta 1872 m. Iki šiol buvo bandymų išplėsti traukinių eismą sostinėje, tačiau bandymai buvo nesėkmingi.

## Kultūra
Yra gotikinė parapijos bažnyčia, pašto muziejus, valstybinė meno galerija, karališkoji meno kolekcija.

## Sportas
* FC Vaduz (futbolas)

## Klimatas

## Šaltiniai
Černobylis

**Černobylis** arba **Čornobylis** (, iš  'paprastasis kietis', ) – miestas šiaurės Ukrainoje, Kijevo srityje, 90 km į šiaurę nuo Kijevo, 15 km nuo sienos su Baltarusija. 1986 m. miestas evakuotas dėl Černobylio atominės elektrinės avarijos, po kurios mieste iš 14 000 gyv. liko tik apie 420 gyv.

## Pavadinimo kilmė

Vienas iš aiškinimų teigia, kad miesto pavadinimas  kilęs iš  'juodas' +  'žolės stiebas'. Kartu žodžiai, kaip numanoma, gali reikšti sudegusią žolę, arba išdegusius laukus, kurie atnešė maisto nepriteklių.

## Istorija
Žemėlapyje pažymėtas jau 1595 m. Černobylis buvo svarbus ryšių, prekybos ir komercijos centras, ypač XIX a. Už 13 km į šiaurę–šiaurės vakarus nuo miesto 1970 m. buvo pradėta statyti Černobylio atominė elektrinė. 1985 m. Černobylyje gyveno apie 14 000 gyv. Netoli buvo pastatytas Duga radaras, kurio naudojimą po avarijos teko nutraukti.

### Černobylio avarija

1986 m. balandžio 26 d. 01:23 vietiniu laiku, manoma dėl operatorių klaidos ir trūkumų RBMK tipo reaktorių konstrukcijoje, įvyko didžiausia pasaulyje atominės jėgainės avarija, turėjusi globalaus masto pasekmių. Sprogus reaktoriui ir kilus gaisrui į aplinką pateko radioaktyvios medžiagos. Oficialiai žuvo 56 žmonės, avarijos metu iš miesto ir apylinkių buvo evakuota apie 130 tūkst. gyventojų (įskaitant Pripetės ir Opačičių miestus). Apylinkėse gyvenama tik vyresnio amžiaus žmonių, kurie netiki radiacija arba nenori palikti gimtosios žemės. Dabar reaktorius yra užbetonuotas sarkofage, o šis dengtas nauja apsaugine arka, tačiau Černobylio zona išlieka viena iš pačių radioaktyviausių vietų visoje Žemėje. Apsaugos zona aplink Černobylio AE yra 30 km spinduliu. Šiuo metu Černobylyje gyvena tik pakaitomis dirbantys 3000 mokslininkų.

Įvairiais skaičiavimais dėl priežasčių susijusių su katastrofa žuvo 10 tūkstančių žmonių, dar 3,5 milijono susirgo. Dėl radiacijos, skydliaukės vėžys padažnėjo dešimčia kartų. Černobylio jėgainė elektrą gamino dar 14 metų – iki 2000 m.

## Gyventojai

## Galerija

Vaizdas:Chernobyl grocery store 2009.jpg|Maisto prekių parduotuvėlė Černobylyje.
Vaizdas:Abandoned village near Chernobyl.jpg|Apleistas namas Černobylyje.
Vaizdas:Entrance to zone of alienation around Chernobyl.jpg|Įvažiavimas į Černobylio miestą.
Vaizdas:Médaille femme enceinte G.jpg|Medalionas mamoms, praradusioms savo vaikus dėl katastrofos.
Vaizdas:IliinskajaChurch.Chernobyl.JPG|Šv. Juozapo bažnyčia Černobylyje.
Vaizdas:Chernobyl.house.JPG|Apleistas namas Černobylyje.


## Šaltiniai

## Nuorodos

* Pripetė – miręs miestas 
* Chernobyl Nuclear Disaster
Cheneral Pikas

**Cheneral Pikas** () – miestas Argentinoje, La Pampos provincijos šiaurės rytuose. Marako departamento centras.

## Istorija
1884 m. gyvenvietę derlingame drėgnųjų pampų regione įkūrė italų imigrantai, vadovaujami César Anibal Tattaglia. Tačiau įkūrimo data yra laikoma 1905 m. lapkričio 11 d., kai gyvenvietė įkurta oficialiai. Netrukus tapo svarbia geležinkelių kryžkele, dėl to pradėjo sparčiai augti.

## Lankytini objektai
* *Delfín Perez* poilsio parkas, įsikūręs lagūnos pakrantėje (vandens pramogos),
* *Maracó* kultūros centras,
* XX a. pr. architektūros pastatai.

## Šaltiniai

## Nuorodos
* www.generalpico.gov.ar
* www.region.com.ar/generalpico
Girėnai

**Girėnai** – kaimas Šakių rajono savivaldybėje, prie rytinio Šakių miesto pakraščio. Seniūnaitijos centras. Yra Girėnų tvenkinys. Yra plastikinių langų ir durų (bendrovė „Baulita“), baldų („Rimrega“) gamyba.

## Etimologija

XVIII–XX a. kaimas vadinosi ***Kerėpliais***. Žuvus S. Dariui ir S. Girėnui kaimas 1934 m. pavadintas ***Girėnais*** (asmenvardinis vietovardis).

## Istorija

Rašytiniuose šaltiniuose kaimas minimas 1719 m., iki 1934 m. vadinosi *Kerėpliais*. 1809 m. įkurtas Gelgaudiškio dvaro Augustavo palivarkas; buvo sujungtos Kerėplių, Justiniškės ir Kukiškės kaimų žemės. 1923–1924 m. išdalijus palivarko žemę išliko tik Kerėplių kaimas. 1934 m. kaimas pavadintas *Girėnais*. 1950–1992 m. buvo „Taikos“ kolūkio centrinė gyvenvietė. 1992 m. įsteigta Girėnų žemės ūkio bendrovė.

## Gyventojai

### Žymūs žmonės

Kaime gimė:
* Valdas Kamaitis, agronomas, Vilkaviškio rajono politinis ir visuomenės veikėjas.

## Šaltiniai
Eduardo Kasteksas

**Eduardo Kasteksas** () – miestas Argentinoje, La Pampos provincijos šiaurės rytuose, į šiaurę nuo Santa Rosos. Konelo (*Conhelo*) departamento centras.

Miestas įkurtas 1908 m. rugsėjo 20 d. Pavadintas inžinieriaus ir žemvaldžio Eduardo Kastekso garbei. XX a. pr. į miestą atvyko daug imigrantų iš Italijos ir Ispanijos (daugiausia Salamankos ir Samoros).

Eduardo Kasteksas – žemės ūkio centras derlingame pampų regione. Vystoma gyvulininkystė ir kviečių auginimas.

## Šaltiniai

## Nuorodos
* Miesto informacija 
* www.argentinatotal.com.ar/e_castex
Viktorika

**Viktorika** () – miestas Argentinoje, La Pampos provincijos šiaurėje, sausosiose pampose. Loventujės (*Loventué*) departamento centras.

Miestas įkurtas 1882 m. sausio 12 d. ir yra seniausias visoje provincijoje. Pavadintas tuometinio karo ministro Benjamín Victorica garbei.

## Šaltiniai

## Nuorodos
* Informacija apie Viktoriką
Žemaitkiemis (Saugos)

**Žemaitkiemis** – kaimas Šilutės rajono savivaldybėje, pusiaukelėje tarp Šilutės ir Saugų (maždaug po 7–8 km), šalia kelio . Seniūnaitijos centras. Manoma, kad šios gyvenvietės įkūrėjas buvo žemaitis arba ateivis iš Žemaitijos. Veikia parduotuvė, biblioteka, Žemaitkiemio evangelikų baptistų bažnyčia, iki 2005 m. veikė pradinė mokykla, buvusi Žemaitkiemio geležinkelio stotis.

## Istorija

1875 m. nutiestas Tilžės–Klaipėdos geležinkelis, prie jo įrengta Žemaitkiemio geležinkelio stotis, veikusi iki XX a. vidurio.

Įstaigos ir verslas:
* Iki 1945 m. Žemaitkiemyje veikė laisvanoriškoji ugniagesių draugija, kuriai vadovavo vietos ūkininkas Schnellenkamp Fritz.
* 1952–1992 m. Žemaitkiemyje veikė biblioteka.
* Žemaitkiemio medicinos (akušerinis) punktas pastatytas 1957 m. ir veikia iki šiol.
* Vinių fabrikas veikė nuo 1921 m. iki bankroto 1933 m.
* Tolio gamykla (*Teerfabrik*) (tolis – dervuotas neperšlampamas kartonas stogo dangoms) taip pat veikė tarpukario laiku, nuo 1928 m. iki 1939 m.
* Tarp geležinkelio ir Klaipėdos–Šilutės plento iki 1945 m. veikė malūnas, varomas vidaus degimo variklio.
* Tarpukariu keletą metų Žemaitkiemyje veikė Hamburgo konservų fabriko įsteigtas daržovių konservų cechas.
* Iki II pasaulinio karo pabaigos paštas buvo šalia kelio Šilutė–Klaipėda prie sankryžos. Po karo paštas buvo įrengtas plento meistro Petereit sodyboje ir veikė iki 1965 m.

## Gyventojai
* 1905 m. Žemaitkiemyje gyveno 158 gyventojai, iš jų – 67,1 % lietuvių.
* 1925 m. Žemaitkiemio kaime (kartu su Miestelių kaimu) gyveno 344 gyventojų.
Be 35 ūkininkų, paminėti ir kitokių profesijų žmonės: *Dawideit* – akušerė, *Elmenthaler* – mokytojas, *Genuttes* – miško darbininkas, *Rose* – mėsininkas, *Spingat* ir *Tenz* – kalviai, *Deluweit* – melžėjas.

## Mokyklos

1875 m. Žemaitkiemyje atidaryta pradinė mokyklą, o 1900 m. – antra klasė joje. Iki 2005 m. veikusi mokykla pastatyta 1929 m. Baptistų bažnyčioje 1936–1939 metais veikė privati lietuviška mokykla, kuri buvo uždaryta Klaipėdos kraštą užėmus vokiečiams.

## Bažnyčia

1903 m. pastatyta evangelikų baptistų bažnyčia. Religinėms apeigoms tarnavo iki 1959 metų. Nuo 1959 iki *1998 metų ji buvo naudojama kaip klubas, vėliau – paversta kombinuotų pašarų sandėliu. Maldos namų atkūrimu rūpinosi evangelikų baptistų bažnyčios diakonas Vytautas Baranauskas. Svarų indėlį bažnyčios atgavimui ir atstatymui įnešė ir *Herbert Jaksteit*, gimęs Žemaitkiemio kaime, dabar gyvenantis Kelne, Vokietijoje. Pamaldos šiuo metu čia vyksta du kartus per mėnesį. Kai pamokslą sako atvykstantis pastorius *Jaksteit*, į bažnyčią visada ateina daug žmonių. Kaimo *Lietuviška babtistų draugystė* 1903–1910 m. leido laikraštį „Pasiuntinystės laiškas“.


Zemaitkiemio_baznycios_pastatas.jpg|Baptistų bažnyčia 
Žemaitkiemis (Saugos), pervaža.JPG|Geležinkelio pervaža
Žemaitkiemis (Saugos), ženklas.JPG|Įvažiavimas


## Šaltiniai

## Nuorodos
* 
* Klaipėdos krašto valdžios žinios
Sakūčiai

**Sakūčiai** – kaimas Šilutės rajono savivaldybėje, 7 km į šiaurės rytus nuo Kintų, 12 km į vakarus nuo Saugų, abipus Minijos upės. Seniūnaitijos centras. Sakūčių tiltas per Miniją, eina keliai į Priekulę, Ventę, Žemaitkiemį. Naftos telkinys. Yra žiedinė sankryža.

## Istorija

1912 m. kaime įsteigta Sakūčių pradinė mokykla.

Sovietmečiu Sakūčių kaimas buvo padalintas į dvi dalis: esantis Minijos dešiniajame krante, priklausė Kintų, kairiajame – Saugų apylinkei. Kintų apylinkės Sakūčių kaimas buvo Čiulados žuvininkystės ūkio pagalbinė gyvenvietė; joje veikė felčerių ir akušerių punktas, pagrindinė mokykla (1953–1962 m. buvo septynmetė, 1962–1986 m. – aštuonmetė), biblioteka (nuo 1952 m.).

2006 m. vasario mėnesį Vokiečių kino kompanija Sakūčių kaime prie Minijos upės ir senojo tilto per ją filmavo epizodus vaidybiniui filmui „Pabėgimas ir tremtis“.

## Gyventojai

### Žymūs žmonės
* Johannes Heydeck (1835–1910), istorikas, dailininkas.

## Šaltiniai

## Nuorodos
* Valstybės saugomi kultūros paveldo objektai – statiniai 
*
Finansų matematika

**Finansų matematika** – taikomosios matematikos šaka, tirianti finansų rinkas, sektorius bei su juo susijusias paslaugas. Artima finansų ekonomikos disciplinai. Siaurąja prasme finansų matematika yra laikoma ekonomikos subdisciplina, turiančia finansų produktų ir paslaugų vertę, padedanti ją nustatyti matematiniais metodais bei modeliais.
Potenciometras

**Potenciometras** – keičiamos varžos prietaisas, turintis tris išvadus (du fiksuotus ir tarp jų slankiojantį perkeliamą). Perkeliant slankiojantį kontaktą, keičiasi į elektros varža tarp jo ir abiejų fiksuotų kontaktų, tačiau šių dviejų varžų suma lieka pastovi ir lygi varžai tarp nejudamų kontaktų.

Potenciometro varžinis elementas gali būti tiesaus strypelio arba atviro žiedo pavidalo. Pirmuoju atveju slankiojantis kontaktas perkeliamas stūmimo, antruoju – sukimo judesiu. Priklausomybė tarp postūmio ar posūkio ir varžos pokyčio paprastai esti arba tiesinė, arba logaritminė. Dviejų sukamų potenciometrų ašys kartais sujungiamos kartu (pavyzdžiui, dviems stereo kanalams panašiai valdyti). Daug potenciometrų turinčiose prietaisuose (profesionaliuose mikseriuose, muzikiniuose sintezatoriuose ir pan) sutinkami motorizuoti potenciometrai, kuriuos kompiuteris gali elektriškai pasukti į prieš tai įsimintą padėtį.  Gaminami ir elektroniniai, skaitmeniniais signalais (SPI, I2C) valdomi potenciometrai.

Panašus prietaisas, turintis tik du išvadus (fiksuotą ir slankiojantį) vadinamas reostatu.

## Šaltiniai
Koloradas (Argentina)

**Koloradas** () – upė centrinėje Argentinoje, Patagonijos šiaurėje. Prasideda rytinėse Andų pašlaitėse, susiliejus Grandės ir Barankaso upėms. Teka giliu slėniu į rytus per pampas Neukeno, Buenos Airių provincijomis, taip pat Mendosos ir La Pampos provincijų ribomis. Įteka į Atlanto vandenyną (Bahija Blankos įlanką); sudaro deltą, kuri skiria Bahija Falsos ir Anegados užutėkius.

Didžiausias intakas – Desagvaderas arba Saladas (kairysis, faktiškai Kolorado nebepasiekia).

Laivuojama 320 km nuo žiočių. Patvenkta Kasa de Piedros užtvanka. Vidutinis debitas 130 m³/s, tačiau rugpjūčio–rugsėjo mėnesiais gali pasiekti 11 000 m³/s. Laivuojama nuo Piči Mahuidžio iki deltos.

Didžiausi miestai prie upės: Veintisinko de Majas, Rio Koloradas, La Adela, Pedro Luras.

## Šaltiniai
Intendente Alvearas

**Intendente Alvearas** () – miestas Argentinoje, pačiame šiaurės rytiniame La Pampos provincijos kampe. Čapaleufu (*Chapaleufú*) departamento centras.

Žemės ūkio centras drėgnųjų pampų regione. Įkurtas 1896 m. lapkričio 26 d. Mieste vyksta folkloro festivaliai. Svarbiausi lankytini objektai: San Lorenzo aikštė, savivaldybės pastatas, miesto parkas.

## Šaltiniai

## Nuorodos
* www.argentinatotal.com.ar/intendente_alvear 
* Informacija apie miestą
Veintisinko de Majas

**Veintisinko de Majas** ( arba *Colonia Veinticinco de Mayo*, dar rašoma *25 de Mayo*; iš ispanų k. – „gegužės 25 d.“) – miestas Argentinoje, La Pampos provincijos pietvakariuose, Kolorado upės kairiajame krante, prie Mendosos – Neukeno kelio. Į šiaurę nuo miesto yra *Salitral de la Perra* druskos ežeras. Pueleno (*Puelén*) departamento centras.

Miestas įkurtas 1810 m. liepos 26 d. Pavadintas gegužės 25-osios – Argentinos Nepriklausomybės dienos atminimui. Mineralų muziejus.

## Šaltiniai

## Nuorodos
* Informacija apie miestą 
* www.welcomeargentina.com/25demayo
The Internet Movie Database

**The Internet Movie Database** (trumpiau **IMDb**; iš ) – nuolat atnaujinama interneto duomenų bazė apie aktorius, filmus, televizijos laidas, videožaidimus ir panašius dalykus. Svetainę valdo IMDb.com, Inc.

IMDb pradėjo veikti 1990 metų spalio 17 dieną, ją sukūrė programuotojas Col Needham. 1996 m. iš gautų reklamos, licencijų ir parneryščių pajamų Didžiojoje Britanijoje įsteigė įmonę Internet Movie Database Ltd. 1998 metais ją įsigijo *[[Amazon.com]]*. Pagal 2016 metų gruodžio mėnesio statistiką, svetainės duomenų bazėje buvo virš 4 milijonų pavadinimų, virš 7 600 000 žmonių ir 70 milijonų užsiregistravusių naudotojų.

## Išnašos

## Nuorodos
* The Internet Movie Database
* Filmai lietuvių kalba IMDb bazėje
Koloradas

**Koloradas** reikšmės:
* **[[Koloradas (valstija)|Koloradas]]** – JAV valstija;
* **[[Koloradas (upė JAV)|Koloradas]]** – upė JAV ir Meksikoje;
* **[[Koloradas (Argentina)|Koloradas]]** – upė Argentinoje;
* **[[Koloradas (upė Teksase)|Koloradas]]** – upė JAV (Teksaso valst.);
* **[[Kolorado dykuma|Koloradas]]** – dykuma Kalifornijoje;
* **[[Didysis kanjonas|Didysis Kolorado kanjonas]]** – kanjonas JAV;
* **[[Kolorado plynaukštė|Koloradas]]** – plynaukštė JAV;
* **[[Kolorado vabalas|koloradas]]** – lapgraužių šeimos vabalas.
Pats baisiausias filmas 3

**Pats baisiausias filmas 3** () – 2003 JAV juodoji komedija, režisuota David Zucker. Filmas yra Pats baisiausias filmas ir Pats baisiausias filmas 2 tęsinys. Filmo siužetą sudaro įvairių filmų parodijavimas. Daugiausia parodijuoti filmai: Skambutis, Šeštasis pojūtis, Kiti, Ženklai, 8 Mylia.

## Veikėjai
: *Aktorius – filmo veikėjas*
* Anna Faris – Cindy Campbell
* Charlie Sheen – Tom Logan
* Simon Rex – George Logan
* Marny Eng – Tabitha
* Pamela Anderson – Becca
* Jenny McCarthy – Kate
* Leslie Nielsen – Prezidentas (The President)
* George Carlin – Architektas (The Architect)
* Denise Richards – Annie Logan
* Ja Rule – Agentas Thompson
* Camryn Manheim – Trooper Champlin
* D. L. Hughley – John Wilson
* Queen Latifah – Shaneequa/The Oracle
* Anthony Anderson – Mahalik
* Kevin Hart – CJ
* Regina Hall – Brenda Meeks
* Eddie Griffin – Orfėjas
* Darrell Hammond – Father Muldoon
* Fat Joe – pats save
* Simon Cowell – pats save
* Diane Klimaszewski – pati save
* Elaine Klimaszewski – pati save
Pats baisiausias filmas 4

**Pats baisiausias filmas 4** () – 2006 JAV juodoji komedija, režisuota David Zucker. Filmas yra Paties baisiausio filmo 1-3 dalių tęsinys. Prodiuseris Robert K. Weiss. Siužetą sudaro įvairių filmų parodijos. Daugiausia parodijuoti filmai: Pasaulių karas, Pjūklas, Kaimas, Pagieža (*The Grudge*) Mergina verta milijono Premjera įvyko 2006 balandžio 14.
Revolveris

: *Šis straipsnis apie ginklą. Apie filmą skaitykite [[Revolveris (2005 filmas)]]. Apie [[The Beatles]] albumą skaitykite [[Revolver (albumas)]].*

**Revolveris** – nedidelis vienvamzdis pistoleto tipo rankinis šaunamasis ginklas, turintis, skirtingai nuo automatinio ar savitaisio pistoleto, besisukančią būgnelio pavidalo šovinių dėtuvę.

## Žymesni gamintojai
* Adams
* Armscor
* Astra
* Charter Arms
* Colt
* Enfield
* Freedom Arms
* Ghoda
* Magnum Research
* Nagant
* North American Arms
* Remington
* Ruger
* Smith & Wesson
* Taurus
* Tranter
* Webley & Scott

## Revolverių pavyzdžiai
* Lefaucheux M1858
* Nagant M1895
* Bodeo 1889
* OC-38
Thomas Mann

**Tomas Manas** (*Thomas Mann*; 1875 m. birželio 6 d. Liubeke – 1955 m. rugpjūčio 12 d. Ciuriche) – vokiečių rašytojas ir kritikas, Nobelio literatūros premijos laureatas, vienas žymiausių pirmosios XX amžiaus pusės literatūros kūrėjų.

## Biografija

Gimė pirklio, senatoriaus Johano Heinricho Mano ir jo žmonos Julijos da Silva – Brūns šeimoje. Po tėvo mirties (1891 m.) šeima persikėlė į Miuncheną, kur Tomas trumpai dirbo draudimo nuo gaisro savanoriu. Tėvo palikimas buvo didelis, tad nuo 1895 m. Tomas Manas  atsidėjo vien tik rašymui.

Antrasis romano „Budenbrokai“ leidimas (1903 m.) metais padarė Tomą Maną žymiu ir turtingu autoriumi. Paklusdamas tuometinėms savo luomo tradicijoms, 1905 m. vedė Katią Pringsheim (1883 – 1980), kilusią iš pasiturinčios žydų šeimos. Su ja Tomas Manas susilaukė šešių vaikų. Dėl 1914 m. išsakyto entuziastingo pritarimo karui, daugeliui metų nutrūko jo ir brolio Heinricho santykiai. 1924 m. pasirodė romanas „Užburtas kalnas“, prie kurio Manas darbavosi nuo 1913 m.

1929 m. Tomas Manas buvo apdovanotas Nobelio literatūrine premija. Ketvirtojo dešimtmečio pradžioje jis daugelyje savo kalbų įspėjo apie galimus nacionalsocializmo pavojus. 1933 m. naciams užgrobus valdžią, Manas išvyko skaityti paskaitų ir į Vokietiją, iš kur nebegrįžo. 1938 m. emigravo į JAV, kur gavo šios šalies pilietybę ir dėstė Prinstono universitete. Nuo 1940 m. BBC stotis kartą per mėnesį transliavo Mano vedamas radijo laidas „Vokiečių klausytojai“. Tik 1949 m. kūrėjas vėl apsilankė Vokietijoje, tačiau dėl „kolektyvinės kaltės tezės“ buvo aršiai kritikuojamas. Paskutinius savo gyvenimo metus (nuo 1952 m.) Tomas Manas praleido Šveicarijoje. Palaidotas Kirchbergo kapinėse netoli Ciuricho.

## Vertimai į lietuvių kalbą
* Budenbrokai : romanas / iš vokiečių k. vertė J. Vaznelis – Vilnius : Vaga, 1968. – 668 p.
* Lota Veimare : romanas / iš vokiečių k. vertė V. Petrauskas – Vilnius : Vaga, 1969. – 400 p.
* Avantiūristo Felikso Krulio prisipažinimai : romanas / iš vokiečių k. vertė V. Petrauskas – Vilnius : Vaga, 1981. – 290 p.
* Jokūbo istorijos : romanas / iš vokiečių k. vertė A. Gailius - Vilnius : Alma littera, 1996. – 414 p.
* Jaunasis Juozapas : romanas / iš vokiečių k. vertė A. Gailius – Vilnius : Alma literra, 1996. – 302 p.
* Juozapas Egipte : romanas / iš vokiečių k. vertė A. Gailius - Vilnius : Alma littera, 1999. – 655 p.
* Juozapas Maitintojas : romanas / iš vokiečių k. vertė A. Gailius – Vilnius : Alma littera, 2003. - 573 p.
* Užburtas kalnas : romanas / iš vokiečių k. vertė V. Petrauskas – Vilnius : Odilė, 2018. – 977 p.

## Ryšiai su Lietuva
T. Manas 1930–1932 m. vasarą gyveno Nidoje, buvo žymiausias Nidos dailininkų kolonijos svečias. Rašytojo vasarnamis išlikęs iki šių dienų, jame įkurta memorialinė ekspozicija.

## Nuorodos
* Trys Thomo Manno vasaros Nidoje | bernardinai.lt
* http://nobelprize.org/literature/laureates/1929/mann-autobio.html
Kaimas (filmas)

**Kaimas** () – 2004 metų JAV mistinė drama. Režisierius M. Night Shyamalan. Filme pasakojama apie uždaros kaimo bendruomenės gyvenimą ir baimes. Filmo biudžetas 71,6 mln. dol. Visame pasaulyje uždirbo 255 mln. dolerių.

## Aktoriai
: *Aktorius – filmo veikėjas*
* Jayne Atkinson – Tabitha Walker
* Adrien Brody – Noah Percy
* Frank Collison – Victor
* Jesse Eisenberg – Jamison
* Brendan Gleeson – August Nicholson
* Judy Greer	- Kitty Walker
* Charlie Hofheimer – Young Security Guard
* Bryce Dallas Howard – Ivy Walker
* William Hurt – Edward Walker
* Cherry Jones – Mrs. Clack
* John Christopher Jones – Robert Percy
* Joaquin Phoenix – Lucius Hunt
* Michael Pitt – Finton Coin
* Liz Stauber – Beatrice
* Sigourney Weaver – Alice Hunt
* Celia Weston – Vivian Percy
Pasaulių karas (filmas)

**Pasaulių karas** () – 2005 m. JAV mokslinės fantastikos filmas, paremtas H. G. Wells to paties pavadinimo romanu. Režisierius Steven Spielberg. Scenarijaus autoriai Josh Friedman ir David Koepp. Pagrindinius vaidmenis atliko Tom Cruise, Dakota Fanning ir Justin Chatwin. Filmo biudžetas 132 mln. JAV dolerių. Visame pasaulyje uždirbo 591 mln. dolerių.

## Aktoriai
: *Aktorius – filmo veikėjas*
* Tom Cruise – Ray Ferrier
* Dakota Fanning – Rachel Ferrier
* Justin Chatwin – Robbie Ferrier
* Tim Robbins – Harlan Ogilvy
* Miranda Otto – Mary Ann
* David Alan Basche – Tim
* Yul Vazquez – Julio
* Rick Gonzalez – Vincent
* Lenny Venito – Manny
* Morgan Freeman – pasakotojas
Vytuliai

**Vytuliai** – kaimas Šilutės rajono savivaldybėje, 5 km į pietus nuo Saugų, šalia Žemaitkiemio–Sakūčių kelio.

## Gyventojai

## Šaltiniai

## Nuorodos
*
Desagvaderas

**Desagvaderas** reiškia:
* Desagvaderas – upių sistema vakarų Argentinoje;
* Desagvaderas – upė Bolivijoje ir Peru;
* Desagvaderas – miestas Bolivijos ir Peru pasienyje.
Raymond Chandler

**Raimondas Čandleris** (*Raymond Thorton Chandler*, 1888 m. liepos 23 d. – 1959 m. kovo 26 d.) – detektyvų rašytojas, populiarių apsakymų apie privatų seklį Filipą Marlou autorius.

## Biografija
Ankstyvoje vaikystėje su šeima atvyko į Angliją. Baigęs vidurinę mokyklą studijavo koledže, tęsė mokslus Prancūzijoje ir Vokietijoje. 1907 m. gavo Didžiosios Britanijos pilietybę. 1912 m. sugrįžo į JAV, vėliau tarnavo Kanados kariuomenėje, kurį laiką gyveno Prancūzijoje. 1924 m. vedė. Įsikūręs Los Andžele, dirbo naftos kompanijoje „Dabney Oil Syndicate“, 1932 m. dėl alkoholizmo paliko įmonę. 1954 m. mirė jo žmona, po metų mėgino nusižudyti. Mirė nuo plaučių uždegimo.

## Kūryba
Pirmą apsakymą *Blackmailers Dont Shoot* išspausdino 1933 m. ''pulp'' žurnale *Black Mask*, o per kitus 5 metus parašė dar 17 apsakymų. Pirmą romaną *The Big Sleep* išleido 1939 m., paskutinį – *Playback* 1958 m.

Visas Raimondo Čandlerio kūrybinis palikimas – 24 apsakymai ir 7 romanai, kuriuose jis vaizduoja realią tikrovę, pateikdamas skaitytojui įstatymo skirtumą, parodydamas individo ir visuomenės santykius.

## Bibliografija
**Romanai**
* *Didysis miegas* (*The Big Sleep*, 1939)
* *Sudie, mano gražute* (*Farawell, My Lovely*, 1940)
* *Aukštas langas* (*The High window*, 1942)
* *Ledi ežero dugne* (alt. pav. *Žmogžudystė kalnuose*; *The Lady in the Lake*, 1943)
* *Mažoji sesutė* (*The Little Sister*, 1949)
* *Ilgas atsisveikinimas* (*The Long Goodbye*, 1954)
* *Playback* (1958)
* *Poodle Springs* (1959, pabaigtas Robert B. Parker 1989)

**Apsakymai**
* *Finger Man* (1934)
* *Goldfish* (1936)
* *Red Wind* (1938)
* Trouble is My Business (1939)
* *The Pencil* (1961)

**Kiti trumpi apsakymai**
* *Blackmailers Don't Shoot* (1933)
* *Smart-Aleck Kill* (1934)
* *Killer in the Rain* (1935)
* *Nevada Gas* (1935)
* *Spanish Blood* (1935)
* *Guns at Cyrano's* (1936)
* *The Man Who Liked Dogs* (1936)
* *Pickup on Noon Street* (1936)
* *The Curtain* (1936)
* *Try the Girl* (1937)
* *Mandarin's Jade* (1937)
* *The King in Yellow* (1938)
* *Bay City Blues* (1938)
* *Pearls are a Nuisance* (1939)
* *I'll be Waiting* (1939)
* *The Bronze Door* (1939)
* *No Crime in the Mountains* (1941)
* *Professor Bingo's Snuff* (1951)
* *English Summer* (1957)
Desagvaderas (Argentina)

**Desagvaderas** () – upė vakarų Argentinoje, skirtingose dalyse turi skirtingus pavadinimus. Prasideda 5500 m aukštyje, Anduose, Bonetės kalno pašlaitėse, La Riochos provincijoje. Šioje provincijoje įgauna Bonetės (*Río Bonete*), Chagujės (*Jagüé*), Aukso Upės (*Río de Oro*), Vinčinos (*Vinchina*) pavadinimus. Teka į pietus, pietryčius. San Chuano provincijoje įgyja ***Bermecho*** (*Río Bermejo*) pavadinimą. Pratekėjusi pro druskos ežerus (*Salina Pampa de Las Latas*) vadinama Desagvaderu. Toliau teka Mendosos ir San Luiso provincijų ribomis per sausąsias pampas ir pampų kalnagūbrių sritį. La Pampos provincijoje išsišakoja, įgauna ***Salado*** (*Río Salado*), ***Čadileuvu*** (*Río Chadileuvú*), ***Kuraso*** (*Curacó*) pavadinimus. Prateka ežerų virtinę ir įteka į Koloradą (kairysis intakas).

Didžioji dalis vandens sistemos prisipildo tik po liūčių. Sausuoju laikotarpiu vanduo būna tik atskirose atkarpose. Dėl sausrų ir vandens naudojimo drėkinimui Kolorado Desagvaderas faktiškai nepasiekia. XXI a. pr. La Pampos provinciją pasiekia tik labai negausūs ir smarkiai sudruskėję (118 g/l) vandenys.

Didžiausi intakai (visi dešinieji):
* Chačalis,
* San Chuanas,
* Tunujanas,
* Diamantė,
* Atuelis.

## Šaltiniai
Bermuda

**Bermuda** (*Bermudai*, *Bermudų salos* ) – Jungtinės Karalystės užjūrio teritorija, esanti Atlanto vandenyne, maždaug už 975 km į rytus nuo JAV. Koloniją sudaro per 150 vulkaninės kilmės salų, užimančių 58,8 km² plotą. Administracinis centras – Hamiltonas, išsidėstęs didžiausioje saloje.

Salos yra šiaurinis Bermudų trikampio pakraštys.

## Istorija

Salyną 1503 m. atrado ispanas Chuanas Bermudesas, 1684 m. Bermuda tapo Didžiosios Britanijos kolonija. 1968 m. Bermuda gavo vidaus savivaldą, bet iki šiol priklauso Jungtinei Karalystei. Dauguma gyventojų – buvusių vergų juodaodžių, portugalų ir britų palikuonys. Pragyvenimo lygis aukštas, per 1995 m. referendumą dauguma gyventojų nusprendė, kad nepriklausomybė jiems nereikalinga.

## Geografija

Bermuda yra Sargaso jūroje, turi 103 km kranto liniją. Didžiausioji Bermudos sala yra užgesusio povandeninio ugnikalnio viršūnė. Jos aukštis iškyla į 79 m. Aplink ją gausu smulkesnių salų ir salelių (181: Somerseto, Šv. Jurgio, Šv. Dovydo ir kt.). Klimatas tropinis, vidutiniškai drėgnas. Šalčiausio mėnesio (kovo) vidutinė temperatūra yra 16,7 °C, šilčiausio (rugpjūčio) – 26,7 °C. Per metus iškrenta ~1350 mm kritulių.

Auga Bermudos kedrų giraitės, mangrovės, įveistos kokospalmės.

## Ekonomika

Gyventojai kaupia vandens atsargas, kai lyja. Salyno klimatas švelnus ir drėgnas, juolab, kad salas skalauja šiltoji Golfo srovė. Bermudoje tarpsta mangrovės ir daugybė žydinčių augalų, tačiau tinkamos dirbti žemės maža, todėl vienintelė žemės ūkio kultūra, kurią eksportuoja Bermuda – žydinčios lelijos. Pastaruoju metu turistų sumažėjo, bet turizmas šalies ūkiui tebėra labai svarbus. Daugiau kaip 80 proc. turistų atvyksta iš JAV. Svarbiausios Bermudos ūkio šakos – bankininkystė ir draudimo verslas. Pagrindinės eksporto prekės yra: laivų ir lėktuvų degalai, vaistai, parfumerijos gaminiai.

## Šaltiniai
Gruner und Jahr

**Gruner und Jahr** (**Gruner + Jahr AG & Co KG**) – didžiausia Europos spaustuvių bei leidyklų grupė (holdingas, koncernas). Būstinė Baumvalyje, (Hamburgas).
Užsienyje koncernui priklauso „Brown Printing Company“ (JAV – 100 proc.) bei „Prisma Presse S.N.C.“, Paryžiuje (antra pagal dydį žurnalų leidykla Prancūzijoje – 100 proc.).

## Nuorodos

* Gruner+Jahr AG & Co KG svetainė
* Leidykla Prinovis, priklausanti G+J grupei 
* G+Jmedia.de
La Riochos provincija

**La Riochos provincija** () – provincija Argentinos šiaurės vakaruose. Šiaurėje ribojasi su Katamarkos, rytuose – su Kordobos, pietuose – su San Luiso, pietvakariuose – su San Chuano provincijomis. Šiaurės vakaruose turi sieną su Čile. Administracinis centras – La Riocha.

## Geografija
Provincija išsidėsčiuisi kalnuotame ir sausame Pampų kalnagūbrių regione. Per provincijos centrinę dalį nusidriekę Velasko, Famatinos ir Sanjogastos kalnagūbriai. Teritorijos šiaurės vakarus kerta Andų kalnai (aukščiausia vieta – Pisio kalnas, 6882 m). Pietryčiuose – lygumos su pavieniais kalnų masyvais. Klimatas subtropinis; žemyninis. Žemumose vasaros labai karštos, žiemos trumpos, bet šaltos. Vidutinis metinis kritulių kiekis nesiekia 200 mm. Būdinga kserofitinė augalija. Dauguma upių laikinos (Desagvaderas, Grandė). Nuolat vandeningos tik kalnų upės. Daug druskos ežerų (Didieji druskožemiai, Salina la Antigva, Pampa de las Salinasas), pelkynių (Desagves de Los Koloradosas, Desagves de Rio Saladas). Įsteigtas Talampajos nacionalinis parkas ir Laguna Bravos gamtos rezervatas.

## Ekonomika

La Riochos provincijoje žemės ūkis vystomas upių pakrantėse ir drėkinamuose laukuose. Auginamos vynuogės, riešutai, alyvuogės, medvilnė. Gyvulininkystė (galvijai, ožkos). Urano gavyba El Kolorado telkinyje. Vyno gamyba, maisto, tekstilės, elektronikos pramonė.

## Gyventojai
La Riochos provincijoje gyvena beveik 400 000 gyventojų. Iš jų trečdalis La Riochoje. Gyventojai susitelkę provincijos centre ir pietryčiuose. Andų kalnai ir skurdžios šiaurės rytų lygumos gyvenamos labai retai. Provincijoje gyvena nemaža imigrantų iš Libano ir Sirijos bendruomenė.

Didžiausi miestai (2010 m.):
* La Riocha (178,8 tūkst. gyventojų)
* Čilesitas (33,7)
* Čamikalis (12,9)
* Aimogasta (12,2)
* Čepesas (11,0)
* Nonogasta (6,9)
* Vilja Unionas (4,9)

## Šaltiniai

## Nuorodos
* Provincijos žemėlapis
* Turizmas La Riochos provincijoje
* Oficiali svetainė
Mangas (gentis)

**Mangas**, **mangamedis** (*Mangifera*) – anakardinių (*Anacardiaceae*) šeimos augalų gentis. Gentyje apie 35 rūšys. Vaismedis, vienas labiausiai kultivuojamų atogrąžų kraštuose, kilęs iš rytų Azijos – Mianmaro ir Asamo valstijos (Indija). Medis yra visažalis, 15-18 m aukščio, lapai iki 30 cm ilgio. Labiausiai paplitusios rūšies mangai - pailgi, su lygia oranžine odele, tačiau pasitaiko vaisių tamsiai žalios spalvos su raudonu šonu.

Vaisiai sveria iki 1,8-2,3 kg. Vaisiuose gausu vitaminų A, C ir D.

## Rūšys
* Aukštasis mangas (*Mangifera altissima*)
* *[[Mangifera applanata]]*
* Melsvasis mangas (*Mangifera caesia*)
* *[[Mangifera camptosperma]]*
* Kalimantaninis mangas (*Mangifera casturi*)
* *[[Mangifera decandra]]*
* Indonezinis mangas (*Mangifera foetida*)
* *[[Mangifera gedebe]]*
* *[[Mangifera griffithii]]*
* Indinis mangas (*Mangifera indica*)
* *[[Mangifera kemanga]]*
* *[[Mangifera laurina]]*
* *[[Mangifera longipes]]*
* *[[Mangifera macrocarpa]]*
* *[[Mangifera mekongensis]]*
* Kvapusis mangas (*Mangifera odorata*)
* Malaizinis mangas (*Mangifera pajang*)
* *[[Mangifera pentandra]]*
* *[[Mangifera persiciformis]]*
* *[[Mangifera quadrifida]]*
* *[[Mangifera siamensis]]*
* *[[Mangifera similis]]*
* *[[Mangifera swintonioides]]*
* *[[Mangifera sylvatica]]*
* *[[Mangifera torquenda]]*
* *[[Mangifera zeylanica]]*
Fatima (miestas)

**Fatima** () – miestas vidurio Portugalijoje, Santareno apskrityje, Oreno savivaldybėje. Išsidėstęs Kova da Irijos lygumoje, 29 km į pietryčius nuo Leirijos. Kaimas pavadintas XII amžiaus maurų princesės vardu ir nuo 1917 metų tapo viena didžiausių piligrimystės vietų pasaulyje kaip Marijos šventoji žemė.

## Apsireiškimas

1917 m. gegužės 13 d. ir kas mėnesį iki tų metų spalio trys jauni piemenukai – Lusija doš Santoš ir jos pusbrolis Fransiskas Martas bei pusseserė Žasinta Marto sakėsi pamatę moterį, kuri jiems prisistačiusi šventąja mergele. Spalio 13 d. Fatimoje susirinko didelė žmonių minia (apie 70 tūkstančių), kurie paliudijo neįtikėtiną saulės reiškinį, kuris sekė iškart po to, kai vaikams apsireiškė Marija. Nors iš pradžių bažnyčia nepripažino šio reiškinio, bet 1930 m. spalio 13 d. Leirijos vyskupas pripažino vaikų patyrimus kaip mergelės Marijos apsireiškimą. Tais pat metais popiežius kaimą paskelbė piligrimystės vieta.

1928 m. buvo pradėta statyti bazilika, kuri baigta 1953 m. Jos bokštas yra 65 m aukščio. Greta šventovės yra ligoninės ir poilsio nameliai, didelė aikštė su maža Apsireiškimo kapela. Teigiama, kad Fatimoje yra pasveikę nemažai žmonių. 1967 m. gegužės 13 d., sukakus 50 metų nuo pirmojo apsireiškimo, Fatimoje susirinko beveik milijonas žmonių, o popiežius Paulius VI čia laikė mišias ir meldėsi už taiką.

XX a. pabaigoje buvo spėliojama, kokias tris žinias 1917 m. yra pasakiusi Marija piemenukams. Pirmosios dvi žinios atskleistos apie 1940–1950 m: pirmoji apie pirmojo pasaulinio karo pabaigą ir antrojo pradžią, o antroji – apie komunizmo atsiradimą ir žlugimą, tačiau trečiąją Vatikanas ilgai laikė paslaptyje. 2000 m. oficialiai buvo pranešta, kad trečioji žinia buvo apie 1981 m. pasikėsinimą į popiežių Joną Paulių II. Ši žinia buvo pranešta per piemenėlių *Francisco* ir *Jacinta* beatifikacijos ceremoniją.

## Sportas
* CD Fátima – futbolo klubas,
* „Estádio Papa Francisco“ stadionas.

## Šaltiniai

## Nuorodos
* Miesto svetainė 
* Fatimos istorija